section_heading: Uzlazna putanja i vrhunac
paragraph_text: U veljači 1995. izdaju album Rarities koja sadržava snimke s nastupa na MTV Unplugged!, kao i neke demopjesme. Album je izdan samo za tržište Azije i Južne Amerike. Krajem listopada 1995. izdaju svoju prvu kompilaciju hitova, Don't Bore Us, Get to the Chorus!. Osim hitova, album je sadržavao i par novih pjesama ("June Afternoon", "You Don't Understand Me", "She Doesn't Live Here Anymore" i "I Don't Want To Get Hurt"). Za tržište SAD-a album izlazi tek 2000. godine. U prosincu 1996. izdaju album Baladas en Español. Album se sastoji od 12 pjesama koje su sve prevedene na španjolski jezik i imao je dobar uspjeh na tržištima španjolskog govornog područja. Video za pjesmu "Un Dia Sin Ti" napravio je Jonas Åkerlund čime je nastavljena plodna suradnja s Roxette.